الپولاندى (język polski) هوه اللغه الرسميه بتاعة پولاندا و عدد اللى بيتكلموها مابين 45.7 و 50 مليون انسان اغلبهم عايشين فى بولاندا و دول شرق-اوروبيه تانيه بس بنسب قليله خالص زي تشيكيا و رومانيا و اوكرانيا.البولاندي بينتمي للغات السلافيه و بيتكتب بحروف لاتينى ( مع شوية تعديلات بسيطه). الپولاندى لغة رسميه فى الاتحاد الاوروپي و تاني اكبر لغه سلافيه بعد الروسي. الپولاندي بيتكتب بالحروف اللاتيني بعكس كتير من اللغات السلافيه اللى بتتكتب بالحروف السيريليه. فيه 9 حروف فى الپولاندي فوقيها و تحتيها علامات (دياكريتيك او اكسينت). التسع حروف دول هما : ą ć ę ł ń ś ó ź ż و شكلهم كدا فى حالة الحروف الكبيره: Ą Ć Ę Ł Ń Ś Ó Ź Ż فى تلات حروف مابيستعملوش خالص فى الپولاندي و هما: q, v, x. فى 7 حروف مركبه كأنها حرف واحد زي "th" اللى فى الانجليزي و السبع حروف دول هما:"ch", "cz", "dz", "dź", "dż", "rz", "sz".